Italiano: # Giuliano Rossi (XVI sec.–1657)

Giuliano Rossi, nato a Sestri Ponente nella seconda metà del secolo XVI e morto di peste nel 1657, pratica un tipo di poesia completamente diversa da quella del suo contemporaneo Cavalli; se quest’ultimo è un letterato sottile e sofisticato nella sua ricerca di concetti elaborati, espressi in uno stile elevato, il Rossi vuole invece mostrarsi poeta facile e popolare; è infine l’esponente di una corrente poetica, che oggi chiamiamo propriamente «dialettale» e che in genovese diverrà maggioritaria soltanto alla fine del XIX secolo. La maggior parte della poesia del Rossi, fatta di versi d’occasione, parodie, caricature, e anche di versi amorosi, che scadono volentieri nel comico, è inedita, sparsa in una gran quantità di manoscritti, spesso in contraddizione fra loro. Famoso come intrattenitore, ospite fisso delle case patrizie della Genova di allora, di questa sua attività aveva fatto un mestiere, ma una vita troppo lussuosa lo fece cadere in miseria, fino a fargli conoscere la prigione per debiti. Di fatto, tutta una parte della sua produzione è dedicata alla meditazione sulla miseria umana, come nelle Rime Morali, dove narra della sua esperienza nelle prigioni della Repubblica. Ma anche nei momenti più gravi, il Rossi non rinuncia mai alla battuta comica, tanto che la sua poesia più nota è forse la descrizione della peste del 1657, quella dove perderà la vita, ma qui le sue frecciatine prendono una cadenza da danse macabre, sono il commento amaro, forse anche involontario, alla fine di un mondo di presuntuosi pupazzi, grandi e piccoli, che scompaiono per sempre: «C’è chi tutto il giorno cercando rogne / si toglieva ogni mosca dal naso / e ora non può, sepolto all’aperto, / togliersene milioni che ne ha alle natiche».

In questo poemetto, Giuliano Rossi narra la terribile pestilenza del 1657, in cui egli stesso doveva poi perdere la vita. La sconvolta visionarietà delle immagini, il gioco di parole concettista, anche in questo caso sono funzionali all’aspro moralismo del poeta; i genovesi vengono castigati per i loro peccati e possono sperare solo nella misericordia divina. In tanta angoscia, sopravvive per sempre nella memoria del lettore quel «rumore infinitissimo di gente», che risuona più volte nella città sconquassata dall’epidemia e dalla malvagità umana.

[1] Bubboin: anche oggi diciamo bugna per intendere un lavoro fatto male. [2] carbuoin: tumori rossicci che facevano presagire che al malato restasse ben poco filo sulla rocca.

Non si deve dimenticare che la maggior parte della poesia del Rossi è poesia comica e d’occasione; anticipando di secoli il Piaggio e le «scampagnate» del Signor Regina, il Rossi di racconta le avventure del suo viaggio a Venezia, con un gruppo di amici confusionari. Uno dei suoi testi più celebri.

[1] antica canzone, tutta in lode delle vesti di una.

Ligure: # Giulian Rosso (sec. XVI–1657)

O Giulian Rosso, nasciuo à Sestri Ponente inta segonda meitæ do sec. XVI e mòrto pe-a peste do 1657, o prattica unna smersa de poexia areo despægia da quella do seu contemporaneo Cavallo; tanto sto chì o l’é un letterou sottî e peisafumme inta seu reçerca de conçetti elaboæ, espresci inte ‘n stile elevou, atretanto o Rosso o veu dâ à divedde d’ëse un poeta façile e «popolare»; in sciâ fin, o l’é l’esponente de unna corrente de poexia che ancheu ciammemmo propiamente «dialettale» e che in zeneise a vegnià maggioritäia solo che à meitæ do secolo XIX. A ciù parte da poexia do Rosso, fæta de versci d’occaxon, de parodie, caregatue, e anche de versci amoxi, che scazzan voentea into còmico, a l’é inedita, spantegâ inte ‘n muggio de manoscriti de spesso in contradiçion fra lô. Avvoxou comme intrategnitô, òspite fisso inte case patriçie da Zena d’aloa, de sta seu attivitæ o n’aiva fæto un mestê, ma unna vitta tròppo sguassosa a l’à fæto cazze in misëia, fin à fâghe conosce a prexon pe debiti. De fæto, tutta unna parte da seu produçion a l’é dedicâ a-a meditaçion in sciâ misëia umaña, comme inte Rime Morali donde o conta a seu espeiensa inte prexoin da Repubrica. Ma anche inti momenti ciù greivi, o Rosso o no renonçia mai a-a battua còmica, tanto che a seu poexia ciù conosciua a l’é fòscia a descriçion da peste do 1657, quella dond’o perdià a vitta; ma chì i seu mocchetti piggian unna cadensa da danse macabre, son o commento amao, fòscia fiña in desdaxo, a-a fin de un mondo de presuminoxi babacci, gròsci e piccin, che scentan pe delongo: «Gh’é chi tutto ro dì çercando beghe / con levâse ògni mosca da ro naso / o no peu, seppellio in leugo spaso / levâsene mirioin, che n’an a e neghe».

Inte sto poemetto, o Giulian Rosso o conta da tremenda pestegadda do 1657, inta quæ lê mæximo o l’à dapeu perso a vitta. A sciätâ vixonaietæ de imagine, o zeugo de poule conçettista inte sto caxo ascì en fonçionali à l’aspio moraliximo do poeta; i zeneixi vëgnan gastigæ pe-i seu peccoei e peuan speâ solo che inta miseicòrdia diviña. Drento à mai tanta erlia, inta memöia do lettô o sorvevive pe delongo quello «rumô infinitiscimo de gente», ch’o reciòcca ciù viægi inta çittæ desconsâ da-a pedemmia e da-a cattivëia di òmmi.

[1] Bubboin: anche in giornâ se ghe dixe bugna pe intende un travaggio fæto a-a biscöchiña. [2] carbuoin: tumoî roscigni che davan da accapî che o maròtto o l’aiva ciù pöco fî in sciâ rocca.

No beseugna ascordâse che a ciù tanta poexia do Rosso a l’é poexia còmica e d’occaxon; con anteçipâ de doì secoli o Piaggio e e «campagnate» do Sciô Regiña, o Rosso o ne conta e avventue do seu viægio à Venexa, con unna brancâ de amixi invexendoin. Un di seu testi ciù avvoxæ.

[1] antiga canson tutta in loude di vestî de uña.